Øystein Hov

Øystein Hov (født 10. juni 1950 i Drammen) er en norsk atmosfæreforsker. Han er generalsekretær i Det Norske Vitenskaps-Akademi og tidligere forskningsdirektør ved Meteorologisk institutt.

 Utdanning og karriere 

Hov ble cand.real. (meteorologi) ved Universitetet i Oslo i 1975. I 1977 fikk han Kongens gullmedalje for studien «En analyse av et globalt forurensningsproblem. Virkningen av utslipp av hydrokarboner og nitrogenoksider på ozoninnholdet i troposfæren». I 1982 ble han dr.philos. samme sted på avhandlingen «Models of the chemical turnover in the atmospheric boundary layer».

Han var forsker ved NILU – Norsk institutt for luftforskning fra 1981 til 1989 og direktør samme sted fra 1996 til 2003. I perioden mellom var han professor i meteorologi ved Geofysisk institutt ved Universitetet i Bergen.Utnevnt i statsråd 12. mai 1989, jfr. NTB-melding samme dato. Han var bestyrer 1990–95. Han hadde også bistilling som forskningsdirektør ved Nansensenteret for fjernmåling.

I 2003 blei Hov tilsatt ved Meteorologisk institutt, først som klimadirektørNotis i Aftenposten 10. juni 2003. og fra 2004 som leder av instituttets forsknings- og utviklingsdivisjon. Høsten 2013 blei han valgt til president for Kommisjonen for atmosfærevitenskap under Verdens meteorologiorganisasjon.Referat fra Kommisjonens 16. sesjon, 20.–26. november 2013, i Tyrkia. Se side 43. Høsten 2016 blei han valgt til generalsekretær i Det Norske Vitenskaps-Akademi for perioden 2017–20.Vitenskaps-Akademiets nyhetsbrev nr 23, 2016. ; besøkt 5. mars 2017. Han har også hatt bistilling som professor II i meteorologi ved Universitetet i Oslo. 

Høsten 2013 blei Hov utnevnt til æresdoktor ved Stockholms universitet.Informasjon  på nettstedet til Stockholms universitet, datert 5. april 2013; besøkt 18. september 2013.

 Forskning 
Hovs forskning er knyttet til teoretiske modeller for den kjemiske sammensetningen av atmosfæren. I slike modeller tar en utgangspunkt i tilgjengelige data for utslipp, transport og spredning i atmosfæren, kjemiske transformasjoner og avsetnings- og utfellingsprosesser, og ut fra dette søker en å beregne hvordan forurensninger i gass- og partikkelform sprer seg i tid og rom.

Hov har anvendt slike modeller på f.eks. lokale forurensningsproblemer i byer og industriområder, på sur nedbør, på overgjødsling (eutrofiering), på ozondannelse nær bakken og på globale endringer i atmosfæren og dennes innhold av drivhusgasser. Resultatene fra forskninga er tatt i bruk i nasjonal og internasjonal miljølovgivning for å redusere graden av luftforurensninger. 

Hov har publisert over 260 vitenskapelige rapporter og artikler, herunder ca. 90 i internasjonale tidsskrifter. 

 Verv 

Hov har hatt tallrike verv innen norsk og internasjonal forskning, blant annet
 leder av den norske hovedkomiteen for Det internasjonale polaråret (2005–)
 medlem av FNs klimapanel første runde (1989)
 leder av Europakommisjonens rådgivende komite for atmosfæreforskning (1992–2003)
 leder av Verdens meteorologiorganisasjons arbeidsgruppe for atmosfærekjemi og forurensninger (1998–)

Han er medlem av Det Norske Videnskaps-Akademi og Norsk vitenskapsakademi for polarforskning.

 Referanser 

NTB-melding i samband med Hovs 50-års-dag 10. juni 2000.

 Eksterne lenker 

Kategori:Norske meteorologer
Kategori:Professorer ved Universitetet i Oslo
Kategori:Professorer ved Universitetet i Bergen
Kategori:Personer tilknyttet NILU – Norsk institutt for luftforskning
Kategori:Medlemmer av Det Norske Videnskaps-Akademi
Kategori:Personer fra Drammen kommune
Kategori:Fødsler i 1950
Kategori:Personer tilknyttet Meteorologisk institutt